RCI-KC กอดคอกันปรับตัวขึ้น เตรียมแถลงข่าวเป็นพันธมิตรทางธุรกิจ 29 ต.ค.นี้
RCI-KC กอดคอกันปรับตัวขึ้น หลังจะมีการจัดงานแถลงข่าว MOU เป็นพันธมิตรทางธุรกิจ 29 ต.ค.นี้ 
27 ต.ค. 2558

ผู้สื่อข่าวรายงานว่า ราคาหุ้นบริษัท โรแยล ซีรามิค อุตสาหกรรม จำกัด (มหาชน) หรือ RCI ณ เวลา 11.19 น. ราคาอยู่ที่ 5.65 บาท บวก 0.25 บาท หรือ 4.63% สูงสุดที่ 5.70 บาท ต่ำสุดที่ 5.40 บาท มูลค่าซื้อขายที่ 13.65 ล้านบาท
ขณะที่ราคาหุ้น KC ราคาอยู่ที่ 3.28 บาท บวก 0.32 บาท หรือ 10.81% สูงสุดที่ 3.34 บาท ต่ำสุดที่ 2.96 บาท มูลค่าซื้อขายที่ 228.48 ล้านบาท ขณะที่ดัชนีตลาดหุ้นไทยโดยรวมลบ 0.03%
โดยคาดว่าปัจจัยที่ส่งผลให้ราคาหุ้นปรับตัวขึ้นมาจากการที่RCI และ KC เตรียมจัดงานแถลงข่าวพิธีลงนามบันทึกความเข้าใจ (MOU) ความร่วมมือเป็นพันธมิตรทางธุรกิจในวันที่ 29 ต.ค.นี้ ซึ่งคาดว่าอาจจะมีโครงการทำธุรกิจร่วมกันในอนาคต
 